บาทเปิด 35.30 บาทต่อดอลล่าร์  แข็งค่า
เงินบาทเปิดตลาด 35.30 บาทต่อดอลล่าร์  แข็งค่าจากแรงเทขายดอลล์ จากการแสดงความเห็นของ"ทรัมป์"
18 ม.ค. 2560

เงินบาทเปิดตลาด 35.30 บาทต่อดอลล่าร์  แข็งค่าจากแรงเทขายดอลล์ จากการแสดงความเห็นของ"ทรัมป์"
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 35.30 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 35.30/32 บาท/ดอลลาร์
"เงินบาทยังแข็งค่าต่อเนื่อง ซึ่งเมื่อวานเงินบาทแข็งค่าเยอะมาก เพราะว่ามีแรงเทขายดอลลาร์ในตลาดโลกหลังจาก
นายโดนัลด์ ทรัมป์ ออกมาให้ความเห็นว่าดอลลาร์สหรัฐแข็งค่าเกินไป ซึ่งจริงๆแล้วความเห็นของทรัมป์มุ่งเป้าไปที่จีนแต่ตลาดก็เหมารวมไปเลยทั้งภูมิภาคส่งผลให้มีแรงเทขายดอลลาร์ออกมา ส่วนประเด็นที่นายกรัฐมนตรีอังกฤษออกมายืนยันว่าอังกฤษจะถอนตัวออกจากสหภาพยุโรปแน่นอนนั้น แต่ทิ้งท้ายไว้ว่าจะพยายามหาทางเจรจาการค้ากับอียูว่าจะออกมาในรูปแบบไหน" นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทวันนี้ไว้ระหว่าง 35.25-35.35 บาท/ดอลลาร์
"เชื่อว่าที่ระดับ 35.25 แบงก์ชาติน่าจะยันไว้ก่อนเพื่อไม่ให้เงินบาทแข็งค่ามากเกินไป"